Kriteriji kvalitativnog odabira gospodarskog subjekta s uputama

MV-7-26 - USPOSTAVA MULTIFUNKCIJSKOG CENTRA

# 1. Podaci o naručitelju

Naziv i sjedište naručitelja : OPĆINA LIŽNJAN - LISIGNANO, Krasa 7, 52204 Ližnjan - Lisignano, Hrvatska

Nacionalni reg. broj (OIB): 06978590361

Vrsta naručitelja: Javni

# 2. Podaci o postupku nabave

Evidencijski broj: MV-7-26

Predmet nabave: USPOSTAVA MULTIFUNKCIJSKOG CENTRA

Procijenjena vrijednost: 1.305.836,27 EUR

Vrsta ugovora: Radovi

Vrsta postupka: Otvoreni postupak

Obrana i sigurnost: NE

CPV: 45454000 Radovi na rekonstrukciji

Tehnika: -

Društvene i druge posebne usluge: NE

Elektronički katalog: NE

Elektronička dražba: NE

Predmet je podijeljen u grupe: NE

# 3. Europska jedinstvena dokumentacija o nabavi

Europska jedinstvena dokumentacija o nabavi (European Single Procurement Document; dalje: ESPD) je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),
- ispunjava tražene kriterije za odabir gospodarskog subjekta.

Dostava eESPD odgovora je obvezna za sve gospodarske subjekte iz ponude (ponuditelj, član zajednice ponuditelja, podugovaratelj, gospodarski subjekt na čiju se sposobnost oslanja).

Ako naručitelj može dobiti popratne dokumente izravno, pristupanjem bazi podataka, gospodarski subjekt u ESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD obrascu kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti navedena provjera ili ishoditi potvrda, naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenata ili dokaza.

Gospodarski subjekti obvezni su ispuniti primjenjive podatke za sve dijelove ESPD obrasca koji se traže u sustavu EOJN, za predmetnu nabavu.

Za opće upute oko načina popunjavanja ESPD obrasca na EOJN, pogledajte sljedeću poveznicu.

# 4. Osnove za isključenje

Obvezno obratiti pažnju na točku „Način dokazivanja“ gdje naručitelj navodi koji sve gospodarski subjekti moraju dokazati kvalitativne uvjete sposobnosti.

## 4.1. Osnove povezane s kaznenim presudama

### 4.1.1. Pravna osnova

Članak 251. stavak 1. i 2. ZJN-a

Naručitelj je obvezan isključiti gospodarskog subjekta iz postupka javne nabave ako utvrdi da:
1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta pravomoćnom presudom osuđena za:
a) sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
b) korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
c) prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine), članka 258. (subvencijska prijevara), članka 278. (krivotvorenje isprave), članka 279. (krivotvorenje službene ili poslovne isprave) i 280. (zlouporaba osobne isprave) Kaznenog zakona
d) terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
e) pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona
f) dječji rad ili druge oblike trgovanja ljudima, na temelju članaka 105. (ropstvo) i članka 106. (trgovanje ljudima) Kaznenog zakona ili za odgovarajuća dijela koja obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU u bilo kojoj drugoj državi ili
2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta pravomoćnom presudom osuđena za kaznena djela iz točke 1. podtočaka od a) do f) ovoga stavka ili za odgovarajuća djela koja, prema nacionalnim propisima države poslovnog nastana gospodarskog subjekta ili u bilo kojoj drugoj državi, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj je obvezan isključiti gospodarskog subjekta iz postupka javne nabave ako utvrdi da je gospodarski subjekt ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, pravomoćnom presudom osuđena za kazneno djelo neisplate plaće temeljem članka 132. Kaznenog zakona ili odgovarajuće kazneno djelo u državi poslovnog nastana gospodarskog subjekta.
Naručitelj je obvezan isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz ovoga članka.
Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. i stavka 2. ZJN-a iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

### 4.1.2. Uključeni podkriteriji

- Sudjelovanje u zločinačkoj organizaciji
- Korupcija
- Prijevara
- Kaznena djela terorizma ili kaznena djela povezana s terorističkim aktivnostima
- Pranje novca ili financiranje terorizma
- Rad djece i drugi oblici trgovanja ljudima
- Neisplata plaće

### 4.1.3. Pitanje gospodarskom subjektu

Je li sam gospodarski subjekt ili neka osoba koja je član njegova upravnog, upravljačkog ili nadzornog tijela ili koja u njemu ima ovlasti zastupanja, donošenja odluka ili nadzora osuđena pravomoćnom presudom iz jednog od prethodno navedenih razloga, presudom donesenom prije najviše pet godina ili u kojoj se i dalje primjenjuje razdoblje isključenja utvrđeno izravno u presudi?

Upute o načinu popunjavanja odgovora za ovaj kriterij u ESPD odgovoru

### 4.1.4. Način dokazivanja

Za potrebe utvrđivanja da ne postoje okolnosti iz ove točke, gospodarski subjekt dostavlja:
- ispunjeni ESPD obrazac.
Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
- Izjavu s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela, kojom gospodarski subjekt te osobe iz članka 251. ZJN-a potvrđuju da u odnosu na njih nisu ispunjene osnove za isključenje propisane člankom 251. stavcima 1., 2. i 3. ZJN-a.
Naručitelj može prije donošenja odluke provjeriti informacije navedene u ESPD-u
- kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome,
- uvidom u popratne dokumente ili dokaze koje već posjeduje ili
- izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Davanje informacija o gospodarskom subjektu:
Gospodarski subjekti koji nemaju poslovni nastan u Republici Hrvatskoj moraju u ESPD obrascu navesti u kojoj državi imaju poslovni nastan te podatke o osobama koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## 4.2. Sudjelovanje u zabranjenom sporazumu u smislu propisa o zaštiti tržišnog natjecanja

### 4.2.1. Pravna osnova

Članak 251. stavak 3. ZJN-a

Naručitelj je obvezan iz postupka javne nabave isključiti gospodarskog subjekta za kojeg je pravomoćnom odlukom nadležnog tijela za tržišno natjecanje ili pravomoćnom sudskom odlukom utvrđeno da je sudjelovao u zabranjenom sporazumu u smislu propisa o zaštiti tržišnog natjecanja.
Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 3. ZJN-a iz postupka javne nabave je dvije godine od pravomoćnosti odluke nadležnog tijela ili pravomoćnosti sudske odluke.

### 4.2.2. Pitanje gospodarskom subjektu

Je li za gospodarski subjekt donijeta pravomoćna odlukom nadležnog tijela za tržišno natjecanje ili je pravomoćnom sudskom odlukom utvrđeno da je sudjelovao u zabranjenom sporazumu u smislu propisa o zaštiti tržišnog natjecanja?

Upute o načinu popunjavanja odgovora za ovaj kriterij u ESPD odgovoru

### 4.2.3. Način dokazivanja

Za potrebe utvrđivanja da ne postoje okolnosti iz ove točke, gospodarski subjekt dostavlja:
- ispunjeni ESPD obrazac.
Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
- Izjavu s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela, kojom gospodarski subjekt te osobe iz članka 251. ZJN-a potvrđuju da u odnosu na njih nisu ispunjene osnove za isključenje propisane člankom 251. stavcima 1., 2. i 3. ZJN-a.
Naručitelj može prije donošenja odluke provjeriti informacije navedene u ESPD-u
- kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome,
- uvidom u popratne dokumente ili dokaze koje već posjeduje ili
- izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Davanje informacija o gospodarskom subjektu:
Gospodarski subjekti koji nemaju poslovni nastan u Republici Hrvatskoj moraju u ESPD obrascu navesti u kojoj državi imaju poslovni nastan te podatke o osobama koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## 4.3. Osnove povezane s plaćanjem poreza i obveza za mirovinsko i zdravstveno osiguranje

### 4.3.1. Pravna osnova

Članak 252. ZJN-a

Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj,
ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.
Naručitelj je obvezan prije isključenja gospodarskog subjekta kod kojeg je ostvarena osnova za isključenje iz stavka 1. ovoga članka zatražiti od gospodarskog subjekta da u primjerenom roku, ne kraćem od pet dana, ispuni obveze plaćanja dospjelih poreznih obveza i obveza za mirovinsko i zdravstveno osiguranje koje su jednake ili veće od 1.000,00 eura.
Iznimno od stavka 1. ovoga članka, naručitelj neće isključiti gospodarskog subjekta iz postupka javne nabave:
1. ako ispuni obveze plaćanja dospjelih poreznih obveza i obveza za mirovinsko i zdravstveno osiguranje sukladno stavku 2. ovoga članka,
2. ako su obveze plaćanja dospjelih poreznih obveza i obveza za mirovinsko i zdravstveno osiguranje manje od 1.000,00 eura ili
3. ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

### 4.3.2. Uključeni podkriteriji

- Plaćanje poreza
- Plaćanje obveza za mirovinsko i zdravstveno osiguranje

### 4.3.3. Pitanje gospodarskom subjektu

Je li gospodarski subjekt prekršio svoje obveze plaćanja poreza ili obveza za mirovinsko i zdravstveno osiguranje u zemlji u kojoj ima poslovni nastan i u državi članici javnog naručitelja ili naručitelja ako se razlikuje od zemlje poslovnog nastana?

Upute o načinu popunjavanja odgovora za ovaj kriterij u ESPD odgovoru

### 4.3.4. Način dokazivanja

Za potrebe utvrđivanja da ne postoje okolnosti iz ove točke, gospodarski subjekt dostavlja: - ispunjeni ESPD obrazac.
Naručitelj može prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
a) potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:
b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## 4.4. Mjere koje je gospodarski subjekt poduzeo vezano uz razloge za isključenje

Sukladno članku 255. ZJN 2016, gospodarski subjekt kod kojeg su ostvarene osnove za isključenje iz ove Dokumentacije, ne uključujući Osnove povezane s plaćanjem poreza i obveza za mirovinsko i zdravstveno osiguranje, može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

- plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

- aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

- odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi.

# 5. Kriteriji za odabir gospodarskog subjekta (uvjeti sposobnosti)

## 5.1. ɑ: Opći navod za sve kriterije za odabir

Gospodarski subjekti ispunjavaju α za sposobnost za obavljanje profesionalne djelatnosti, ekonomsku i financijsku sposobnost, tehničku i stručnu sposobnost, te sustave za osiguravanje kvalitete i norme upravljanja okolišem, a da pritom pojedinačno ne ispunjavaju navedene kriterije.

### 5.1.1. Pitanje gospodarskom subjektu

Pitanje: U pogledu kriterija za odabir gospodarski subjekt izjavljuje da ispunjava sve potrebne kriterije za odabir?

Upute o načinu popunjavanja odgovora za ovaj kriterij u ESPD odgovoru

## 5.2. Obavljanje profesionalne djelatnosti

### 5.2.1. Upis u registar

#### 5.2.1.1. Pravna osnova

Članak 257. stavak 1. ZJN2016

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

#### 5.2.1.2. Pitanje gospodarskom subjektu

Je li gospodarski subjekt upisan u odgovarajuće strukovne ili obrtne registre koji se vode u državi članici njegova poslovnog nastana

Upute o načinu popunjavanja odgovora za ovaj kriterij u ESPD odgovoru

#### 5.2.1.3. Način dokazivanja

Za potrebe utvrđivanja navedenog, gospodarski subjekt dostavlja: - ispunjeni ESPD obrazac, za sve gospodarske subjekte
Naručitelj može prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje sposobnost za obavljanje profesionalne djelatnosti:
-Izvadak iz sudskog, obrtnog ili drugog odgovarajućeg registra koji se vodi u državi članici njegova poslovnog nastana.

## 5.3. Tehnička i stručna sposobnost

### 5.3.1. Popis radova

#### 5.3.1.1. Pravna osnova

Članak 259. stavak 1. ZJN-a

Gospodarski subjekt mora dokazati da ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, te da ima dovoljnu razinu iskustva, što se dokazuje odgovarajućim referencijama za prije izvedene radove, pružene usluge ili isporučenu robu.

#### 5.3.1.2. Pitanje gospodarskom subjektu

U referentnom razdoblju gospodarski subjekt izvršio je sljedeće radove definiranog tipa:

Upute o načinu popunjavanja odgovora za ovaj kriterij u ESPD odgovoru

#### 5.3.1.3. Dodatno pojašnjenje kriterija

Gospodarski subjekt mora dokazati da je u godini u kojoj je započeo postupak javne nabave (2026.) i tijekom 5 (pet) godina koje prethode toj godini (2021. - 2025.) uredno izveo radove iste ili slične predmetu nabave u visini procijenjene vrijednosti nabave (bez PDV-a – 1.305.836,27 eura).
Ovaj uvjet gospodarski subjekt može dokazivati s minimalno 1 (jednim), a najviše s 2 (dva) izvedena rada, ista ili slična predmetu nabave, čija je kumulativna (zbrojena) vrijednost minimalno u visini procijenjene vrijednosti nabave.
Pod sličnim radovima podrazumijeva se: gradnja i/ili rekonstrukcija građevina različitih namjena: javna i društvena namjena, poslovna namjena, stambena namjena, ugostiteljsko-turistička namjena, proizvodna namjena, trgovačka namjena, gospodarska namjena, te mješovita namjena.
Sukladno članku 19. stavku 1. točki 11. Zakona o prostornom uređenju (NN 155/2025.) građevine javne i društvene namjene su građevine namijenjene obavljanju djelatnosti u području društvenih djelatnosti kao što su odgoj, obrazovanje, prosvjeta, znanost, kultura, sport, zdravstvo i socijalna skrb, radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica.
Obrazloženje traženih uvjeta sposobnosti:
Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju radova istih ili sličnih predmetu nabave čime Naručitelj osigurava kvalitetnog partnera za realizaciju predmeta nabave, uz istovremeno postizanje čim veće razine tržišnog natjecanja.
Izračun vrijednosti u slučaju iskazivanja u stranoj valuti:
- Strana valuta koja kotira na deviznom tržištu u Republici Hrvatskoj se preračunava u eure prema srednjem tečaju Hrvatske narodne banke na dan slanja obavijesti o nadmetanju.
- Strana valuta koja ne kotira na deviznom tržištu u Republici Hrvatskoj se preračunava u eure prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo ovaj postupak javne nabave (danom slanja obavijesti o nadmetanju).

#### 5.3.1.4. Uvjeti

Minimalni broj referenci | Zahtjev / opis
--- | ---
1 | Gospodarski subjekt mora dokazati da je u godini u kojoj je započeo postupak javne nabave (2026.) i tijekom 5 (pet) godina koje prethode toj godini (2021. - 2025.) uredno izveo radove iste ili slične predmetu nabave u visini procijenjene vrijednosti nabave (bez PDV-a – 1.305.836,27 eura). Ovaj uvjet gospodarski subjekt može dokazivati s minimalno 1 (jednim), a najviše s 2 (dva) izvedena rada, ista ili slična predmetu nabave, čija je kumulativna (zbrojena) vrijednost minimalno u visini procijenjene vrijednosti nabave. Pod sličnim radovima podrazumijeva se: gradnja i/ili rekonstrukcija građevina različitih namjena: javna i društvena namjena, poslovna namjena, stambena namjena, ugostiteljsko-turistička namjena, proizvodna namjena, trgovačka namjena, gospodarska namjena, te mješovita namjena. Sukladno članku 19. stavku 1. točki 11. Zakona o prostornom uređenju (NN 155/2025.) građevine javne i društvene namjene su građevine namijenjene obavljanju djelatnosti u području društvenih djelatnosti kao što su odgoj, obrazovanje, prosvjeta, znanost, kultura, sport, zdravstvo i socijalna skrb, radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica.

#### 5.3.1.5. Način dokazivanja

Za potrebe dokazivanja navedenog, gospodarski subjekt dostavlja: - ispunjeni ESPD obrazac.
Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje tehničku i stručnu sposobnost sukladno članku 268. stavak 1. točka 1. ZJN2016, osim ako već posjeduje te dokumente:
- Popis radova izvršenih u godini u kojoj je započeo postupak javne nabave i tijekom 5 (pet) godina koje prethode toj godini.
Popis sadržava ili mu se prilaže potvrda druge ugovorne strane o urednom izvođenju radova.
Potvrda mora sadržavati:
1. naziv i sjedište druge ugovorne strane,
2. naziv i sjedište izvođača,
3. predmet ugovora,
4. vrijednost izvedenih radova bez PDV-a,
5. datum izvršenja radova,
6. navod da su radovi uredno izvršeni,
7. puno ime i prezime, te potpis odgovorne osobe druge ugovorne strane.

# 6. Odredbe koje se odnose na zajednicu gospodarskih subjekta

Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga.
Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice ponuditelja.
Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem, pa je istog potrebno naznačiti u ponudbenom listu.
Ukoliko zajednica gospodarskih subjekata bude odabrana za sklapanje ugovora o javnoj nabavi, obvezna je, u roku od 8 (osam) dana od dana izvršnosti odluke o odabiru, javnom naručitelju dostaviti pravni akt kojim uređuje svoje međusobne odnose - primjerice: međusobni sporazum, ugovor o poslovnoj suradnji ili slično.
Navedenim pravnim aktom se trebaju riješiti međusobni odnosi članova Zajednice vezani uz izvršavanje ugovora o javnoj nabavi, primjerice: dostava jamstva za uredno ispunjenje ugovora o javnoj nabavi, dijelovi ugovora koje će izvršavati svaki član Zajednice, obveze svakog člana Zajednice u ispunjenju ugovora o javnoj nabavi, obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e-mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.
Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.
U ponudi zajednice gospodarskih subjekata mora biti navedeno koji će dio ugovora (predmet, vrijednost i postotni dio) izvršavati pojedini član zajednice gospodarskih subjekata.
U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban ESPD i pojedinačno dokazati da:
• nije u jednoj od situacija zbog koje se gospodarski subjekt isključuje iz postupka javne nabave (osnove za isključenje)
• ispunjavaju sposobnost za obavljanje profesionalne djelatnosti
skupno (zajednički) dokazati da:
• ispunjavaju tehničku i stručnu sposobnost.

U ponudi zajednice mora se navesti koji dio ugovora o javnoj nabavi (vrijednosni dio i postotni dio) će izvršavati pojedini član zajednice.

Odgovornost gospodarskih subjekata iz zajednice je solidarna.

# 7. Odredbe koje se odnose na podugovaratelje

Gospodarski subjekt koji namjerava dati dio ugovora u podugovor obvezan je ponudi navesti/dostaviti:

- podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

- podatak o dijelu ugovora koji namjerava dati u podugovor (predmet ili količina, vrijednost ili postotni udio),

- ESPD obrazac za podugovaratelja, ako je primjenjivo.

Navedeni podaci o podugovaratelju/ima će biti obvezni sastojci ugovora o javnoj nabavi.

Ugovaratelj može tijekom izvršenja ugovora od naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 50% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

- preuzimanje izvršenja dijela ugovora o javnoj nabavi koji je prethodno dao u podugovor.

Naručitelj će o eventualnom zahtjevu ugovaratelja odlučiti primjenjujući članak 225. ZJN 2016.

Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od 5 dana.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

# 8. Oslanjanje na sposobnost drugih subjekata

Za ispunjenje kriterija za odabir gospodarskog subjekta koji se odnosi na ekonomsku i financijsku te tehničku i stručnu sposobnost, gospodarski subjekt se može u postupku javne nabave osloniti na sposobnost drugih subjekata, bez obzira na pravnu prirodu njihova međusobnog odnosa.

Sukladno članku 273. stavku 2. ZJN 2016, gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. ZJN 2016 ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

U slučaju oslanjanja na sposobnost drugog gospodarskog subjekta, gospodarski subjekt mora u ponudi izjaviti na koji će način, i u kojem dijelu predmetnog ugovora o javnoj nabavi gospodarski subjekt na kojeg se oslanja sudjelovati u njegovu izvršenju.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje. Naručitelj će od gospodarskog subjekta zahtjevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban ESPD za tog subjekta. U slučaju da naručitelj to zatraži, gospodarski subjekt koji se oslanja na sposobnost drugog subjekta bit će dužan kao ažurirani popratni dokument dostaviti odgovarajući dokaz o ustupanju resursa (npr. izjava gospodarskog subjekta koji stavlja resurse na raspolaganje, ugovor između gospodarskih subjekata i sl.). Iz dostavljenog dokaza mora biti vidljivo koji gospodarski subjekt kojemu gospodarskom subjektu stavlja resurse na raspolaganje, u koju svrhu i o kojim resursima se radi. U slučaju da se kao dokaz dostavlja izjava, mora biti potpisana od strane ovlaštene osobe gospodarskog subjekta.